Source: https://fin.afterdawn.com/uutiset/artikkeli.cfm/2007/12/02/blu-ray_myi_paljon_hd_dvd_ta_paremmin
Timestamp: 2018-02-23 04:30:00+00:00

Document:
Blu-ray myi paljon HD DVD:tä paremmin - AfterDawn
AfterDawn > Uutiset > Blu-ray myi paljon HD DVD:tä paremmin
Blu-ray myi paljon HD DVD:tä paremmin
Kirjoittaja Lauri Jämsä @ 2.12.2007 12:36 Kommentteja (10)
Blu-ray- ja HD DVD -formaattien käymään sotaan on tulossa lisää jännitystä, sillä Nielsenin tilastojen mukaan Blu-ray-elokuvia on myyty Yhdysvalloissa ensimmäisenä jouluostosviikonloppuna paljon HD DVD -elokuvia paremmin.
Tilastotietojen mukaan Blu-ray-levyjä myytiin yhdysvalloissa viikonlopun aikana jopa kolme kertaa enemmän, kuin HD DVD -elokuvia. Tulokset saattavat vaikuttaa hieman epäilyttäviltä, varsinkin, kun Blu-ray-formaatin soittimien hinnat eivät ole laskeneet vielä lähellekään HD DVD -soittimien hintatasoa. Halvimmillaan Blu-ray-soittimen omistajaksi pääsee hakemalla laitteensa Best Buy -ketjun myymälästä hintaan 400 dollaria. Kauppaketju tarjoaa soittimen kylkiäisenä myös 100 dollarin lahjakorttia. Samaan aikaan HD DVD -soittimia myydään esimerkiksi Searsilla yli puolet edullisemmin. Esimerkiksi Toshiban HD-A3 kustantaa kyseisessä kaupassa noin 170 dollaria.
Vaikka molempien formaattien soittimia on myyty myös erikoistarjouksien avulla paljonkin edullisemmin, ratkaisee yleinen hintataso lopullisen voittajan. Yksi syy Blu-ray-elokuvien hyviin myyntilukemiin saattaa olla Sonyn PlayStation 3 -pelikonsoli, jota on myyty Yhdysvalloissa jo yli kaksi miljoonaa kappaletta. Joulumarkkinatkin vasta käynnistyivät, joten HD DVD:llä on vielä paljon aikaa kuroa ensimmäisenä viikonloppuna menettämiään markkinoita takaisin.
<BitTorrent on edelleen suurin verkkoliikenteen luoja >iPhone käy myös torrent-latausten seurantaan
Ei yllätys. Kuten se afterdawnin lista osoittaa on bluerayllä enemmän "ässiä" hihassa.
Yllättävän vähän tuo 3000 ja 1000 kpl... Odotin, että niitä olis myyty kymmeniä tuhansia :D
32.12.2007 12:55
Luvut olivat verrannollisia myyntimäärien suhteeseen nähden. Eli levyjen välinen myyntisuhde oli 3:1. Uutista korjattu väärinymmäryksien välttämiseksi.
42.12.2007 13:31
Ja se suurin ässä on varmaankin ollut PS3. :)
52.12.2007 14:39
Eikös xboxiinkin ole tulossa blu-ray soitin jonka voi ostaa erikseen?
62.12.2007 14:56
Tuohan olisi microsoftilta jo suorastaan myöntäminen siitä, että blu-ray on voittanut..
72.12.2007 16:25
Ei takulla tule blu ray soitinta xboxiin niin kauan ku hd dvd koittaa pyristellä perässä.
82.12.2007 16:44
No en sanos, ms aattelee kuitenkin vaan voiton tekemistä.. Myöntäs vaan että valitsi paskan formaatin, vaihtas kun se vielä kannattas.
92.12.2007 20:12
Ei kai siinä muuta mutku blu-räyllä on paremmat leffat. Lisäks on vielä parempi formaatti tulevaisuutta ajatellen. Mitä järkee siinä nyt olis et vaihdettas formaattia jos ei saa edes 10x määrää dataa levylle. Mun mielestä hd-dvd on vaa yksinkertasesti liian pieni askel eteenpäin et kannattas päivittää. Jos tarvitaan uusi formaatti nii kyl sen pitää olla selvästi edellistä isompi ettei taas tarvii 4 vuoden päästä vaihtaa kaikkia levyjä.
103.12.2007 21:30
Lainaus, alkuperäisen viestin kirjoitti oappi:
Niin, eli miksei odoteta hetki, että saadaan niitä 4teratavun HVD-levyjä ?
Yhdelle levylle sais kaiken mitä täs nyt tulee katottua/pelattua/kuunneltua monen vuoden ajalta. Väittäisin et ei huono.
Tietty hintahan on melko suolanen :D
Viestiä on muokattu sen lähettämisen jälkeen. Viestiä on muokattu viimeksi 3.12.2007 @ 21:32

References: HD 
 HD 
 HD 
 HD 
 HD 
 HD 
 HD 
 HD 
 HD 
 hd